學習嘅現象無處不在－例子有喺教育上，學生會隨老師嘅教導而學到知識同技能，而佢哋嘅某啲行為指標理應會隨住學習有所變化，例如一個學生學木工，如果佢真係學到嘢，噉佢應該會愈嚟愈識做，而佢知識技能嘅增長理論上會反映喺「做一件木工作業嘅速度」同「做木工作業嗰陣嘅犯錯率」等嘅變數上－即係話呢啲數值會隨時間而變化，所以學習嘅現象可以抽象化噉當做一條表現指標（Y 軸）隨時間（X 軸）改變嘅曲線，呢種曲線就係所謂嘅學習曲線。